b'\n_START_ARTICLE_\nTransport obdelovancev\n_START_SECTION_\nTra\xc4\x8dni transporterji\n_START_PARAGRAPH_\nTra\xc4\x8dni transporterji slu\xc5\xbeijo transportu sipkih materialov. Transportiramo lahko v vodoravni smeri ali pod kotom (100 do 200). Trak pri teh transporterjih lahko te\xc4\x8de kontinuirano ali ob\xc4\x8dasno. \xc4\x8casovna norma teh transporterjev je 1000 t/h.\n_START_SECTION_\n\xc4\x8clenkasti transporterji\n_START_PARAGRAPH_\n\xc4\x8clenkaste transporterje uporabljamo za transport v vodoravni smeri ali pod kotom._NEWLINE_Transportiramo lahko sipki ali kosovni material. Te transporterje uporabljamo v \xc5\xbeelezarnah, kemi\xc4\x8dni industriji, strojnih tovarnah.\n_START_SECTION_\nKro\xc5\xbeni transporterji\n_START_PARAGRAPH_\nGibanje kro\xc5\xbenih transporterjev je neprekinjeno in se rabi za transport obdelovancev._NEWLINE_Z njimi vr\xc5\xa1imo transport od delovnega mesta do delovnega mesta v serijski proizvodnji._NEWLINE_Kro\xc5\xbene transporterje uporabljamo v strojni, tekstilni, procesni industriji. Obdelovance je mogo\xc4\x8de med transportom \xc4\x8distiti, barvati, metalizirati, termi\xc4\x8dno obdelati.\n_START_SECTION_\nElevatorji\n_START_PARAGRAPH_\nElevatorje uporabljamo za transport v skladi\xc5\xa1\xc4\x8dih in med eta\xc5\xbeami. Gibanje je lahko v navpi\xc4\x8dni smeri ali nagnjeno. Transport se lahko vr\xc5\xa1i neprekinjeno ali prekinjeno.\n_START_SECTION_\nVle\xc4\x8dni transporterji\n_START_PARAGRAPH_\nVle\xc4\x8dni transporterji so namenjeni za transport kosovnega materiala._NEWLINE_Vle\xc4\x8dna naprava ,katera je neskon\xc4\x8dna, vle\xc4\x8de obdelovance s pomo\xc4\x8djo povezave._NEWLINE_Te povezave so vle\xc4\x8dni drog, kavelj, \xc4\x8dep. Obdelovanci se transportirajo na vozi\xc4\x8dku,paleti ali te\xc4\x8de po drsni ali valj\xc4\x8dni progi. Vle\xc4\x8dna naprava ni obremenjena s te\xc5\xbeo obdelovanca.\n_START_SECTION_\nTransporterji s potujo\xc4\x8dimi mizami\n_START_PARAGRAPH_\nTransporterji s potujo\xc4\x8dimi mizami so sestavljeni iz zaporedja miz._NEWLINE_Mize te\xc4\x8dejo na valj\xc4\x8dkih po progah ki so med seboj povezane z verigo. Veriga je transportna naprava. Gibanje obdelovancev je lahko kontinuirano ali prekinjeno.\n_START_SECTION_\nPol\xc5\xbeni transporterji\n_START_PARAGRAPH_\nPol\xc5\xbeni transporterji transportirajo material po \xc5\xbelebovih v vodoravni ali nagnjeni smeri._NEWLINE_Uporabljamo jih za transport odrezkov ali granulata pri stiskalnicah._NEWLINE_Prednost teh transporterjev je da je konstrukcija enostavna, ampak slaba lastnost je da poraba energije velika in se ti transporterji pogosto zama\xc5\xa1ijo.\n_START_SECTION_\nTransporterji z valji\n_START_PARAGRAPH_\nTransporterji z valji transportirajo obdelovance v vodoravni smeri ali in v nagnjeni smeri. Transportiramo kosovne materiale (plo\xc5\xa1\xc4\x8de, cevi, zaboji).\n_START_SECTION_\nNevezani transport\n_START_PARAGRAPH_\nNevezani transport je primeren za razvejan transport in pri majhnih in pestrih koli\xc4\x8dinah. Za ta transport se ne spla\xc4\x8dajo drugi transporterji (tra\xc4\x8dni, kro\xc5\xbeni...) pa\xc4\x8d pa vozi\xc4\x8dki, vili\xc4\x8darji in ostale podobne naprave. Vozi\xc4\x8dki in vili\xc4\x8darji so primerni za ta transport ker so okretni ,lahko se gibljejo naprej in nazaj. Pomembno je tudi za transport podlaga oziroma tla delavnice da ne bi majhna kolesa vozi\xc4\x8dkov obti\xc4\x8dala in da nebi pri\xc5\xa1lo do prevelikih nagibov.\n_START_SECTION_\nNaprave za nakladanje in razkladanje\n_START_PARAGRAPH_\nNakladanje in razkladanje je pri nekaterih transporterjih \xc5\xbee re\xc5\xa1eno s konstrukcijo transporterja. Ti transporterji so: elevatorji, pol\xc5\xbeni transporterji... Pri ostalih transporterjih (tra\xc4\x8dni, kro\xc5\xbeni, \xc4\x8dlenkasti) pa moramo nakladanje in razkladanje posebej re\xc5\xa1iti. Pri transportu sipkega materiala ni problemov ker ga pustimo da pada na transporter.'